**ROMÂNIA**

**JUDEŢUL CONSTANȚA**

**CONSILIUL LOCAL AL COMUNEI CERCHEZU**

 **HOTĂRÂREA NR. ………**

 **DIN: ………………..**

 Privind aprobarea Regulamentului de organizare şi funcţionare

 a Consiliului local al comunei Cerchezu

**Consiliul Local al comunei Cerchezu,judeţul Constanța întrunit în şedinţă ordinară:**

-văzând expunerea de motive a d-lui primar Chelaru Ștefan, prin care propune aprobarea Regulamentului de organizere şi funcţionare a Consiliului local al comunei Cerchezu ;

 -văzând referatul compartimentului de specialitate al Primarului comunei Cerchezu;

-în temeiul prevederilor Ordonanţei nr. 35/2002 pentru aprobarea Regulamentului de organizare şi funcţionare a consiliului local ;

 -în temeiul Legii nr.52/2003 privind transparenţa decizională în administraţia publică ;

 -în temeiul prevederilor Legii 393/2004 privind Statutul aleşilor locali ;

-în temeiul Legii nr. 144/21.05.2007 privind înfiinţarea, organizarea şi funcţionarea A.N.I.;

**-**în temeiul art.36 alin.2 lit. a şi alin. 3 lit.a şi art. 45 alin.1, lit.a , art.48, art.115 alin.1 litera b si alin.3 cât şi art.117 alin.1 litera a, din Legea administraţiei publice locale nr.215/2001, republicata în anul 2007 cu modificările şi completările ulterioare:

**H O T Ă R Ă Ş T E**

**Art.1.**Se aprobă Regulamentul de organizare şi funcţionare a Consiliului local al comunei Cerchezu, conform Anexei 1 care face parte integrantă din prezenta hotărâre.

 **Art.2.** Prezenta hotărâre se comunică membrilor consiliului local, primarului comunei Cerchezu,compartimentelor din cadrul aparatului de specialitate al primarului, Instituţiei Prefectului şi celor interesaţi, prin grija secretarului unităţii administrativ –

teritoriale.

Prezenta hotărâre a fost adoptată cu un număr de 8 voturi “pentru”, 0 voturi împotrivă, 0 voturi abținere din 8 consilieri prezenți din totalul 9 consilieri în funcție.

**PRESEDINTE DE SEDINTA SECRETAR**

BELCEA NICU RADU SIMONA-ELENA

**ROMÂNIA Anexă la Hotararea nr.**

**JUDEŢUL CONSTANTA**

**CONSILIUL LOCAL AL COMUNEI CERCHEZU**

**R E G U L A M E N T**

**de organizare şi funcţionare a Consiliului local al comunei Cerchezu, judeţul Constanta**

**CAPITOLUL I Constituirea consiliului local**

**CAPITOLUL II Organizarea consiliului local**

**CAPITOLUL III Funcţionarea consiliului local**

**CAPITOLUL IV Întrebări,interpelări,petiţii şi informarea consilierilor locali**

**CAPITOLUL V Dispozitii privind exercitarea mandatului de consilier**

**CAPITOLUL I**

**Constituirea consiliului local**

**INTRODUCERE**

**Art.1.** (1)Consiliul local al comunei Cerchezu este autoritatea administraţiei

publice locale deliberative constituit din 9 consilieri pe durata unui mandat de 4 ani, potrivit legi.

În activitatea sa Consiliul local este subordonat numai legii, exercitând atribuţiile conform limitelor de competenţă materială stabilite prin Legea 215 din 2001, republicată cu modificările şi completările ulterioare, privind administraţia publică locală şi a celor cuprinse în alte legi şi cu respectarea prevederilor prezentului Regulament.
 Normele de procedură prevăzute de prezentul Regulament sunt obligatorii pentru toţi participanţii la şedinţele Consiliului local, oricare este calitatea în care participă la acestea.

**Art.2.** (1) Potrivit legii,în termen de 20 zile de la data desfasurarii alegerilor are loc sedinta de constituire a consiliului local.Convocarea consilierilor declarati alesi,la sedinta de constituire a consiliului,se face de catre prefect,prin ordin.

(2) Sedinta este legal constituita daca participa cel putin doua treimi din numarul consilierilor declarati alesi.In cazul in care nu se poate asigura aceasta majoritate, peste 3 zile se organizeaza o noua sedinta.In acest scop prefectul emite un nou ordin de convocare. Daca nici la aceasta data nu se prezinta cel putin doua treimi din numărul consilierilor declarati alesi de catre biroul electoral de circumscriptie, prefectul face o noua convocare peste alte 3 zile.emitand în acest scop un nou ordin.

(3) Daca nici la a treia convocare nu se prezinta cel putin doua treimi din numarul consilierilor declarati alesi,prefectul dispune verificarea motivelor care au determinat neprezentarea la sedinta a consilierilor absenti.

Daca absentele nu au la baza motive temeinice,determinate de : boala care a necesitat spitalizarea sau imobilizarea la pat,deplasarea in strainatate in interes de

serviciu,evenimante de forta majora cum ar fi : inundatii sau alte catastrofe care au impiedicat deplasarea,deces in familie sau alte situatii smilare,prefectul va emite un nou ordin prin care va declara vacante locurile consilierilor declarati alesi,care au lipsit nemotivat de la cele 3 convocari anterioare.Ordinul prefectului poate fi atacat de cei interesati la instant de contencios administrative in termen de 5 zile de la

comunicare.Hotararea instantei este definitive si irevocabila.

(4) Inainte de emiterea ordinului prevazut la alin.(3) prefectul va verifica daca pe listele de candidate depuse de partidele politice,aliantele politice sau aliantele electorale ai caror consilieri declarati alesi au lipsit nemotivat mai sunt supleanti.In caz afirmativ,prin acelasi ordin va dispune organizarea unei noi sedinte de constituire la care vor fi convocati supleantii.

(5) Daca pe listele de candidati nu mai sunt supleanti,sau acestia refuză, la randul lor, sa se prezinte la sedinta,prefectul va dispune organizarea de alegeri pentru completarea posturilor declarate vacante potrivit alin.(3).

**Art.2.** La sedinta de constituire legal intrunita poate participa si primarul declarat ales,chiar daca procedura de validare a mandatului acestuia nu a fost finalizata.

**Art.3.** (1) Sedinta de constituire este deschisa de catre prefect sau de reprezentantul acestuia,care il invita pe cel mai în varsta dintre consilieri,precum si pe cei 2 asistenti ai acestuia,sa preia conducerea lucrarilor sedintei. Asistenti ai presedintelui de varsta vor fi desemnati cei mai tineri consilieri.

(2) Dupa preluarea conducerii sedintei se ia o pauza,in timpul careia se constituie grupurile de consilieri,potrivit prevederilor Statutului alesilor locali,iar secretarul unitatii administrative teritoriale prezinta presedintelui de varsta si asistentilor acestuia dosarele consilierilor declarati alesi si pe cele ale supleantilor lor,asa cum acestea au fost primate de la biroul electoral de circumscriptie.Dosarele pot fi însotite de optiunile scrise ale consilierilor alesi care ocupa functii incompatibile, potrivit legii,cu calitatea de consilier.

(3) Daca primarul declarat ales a candidat si pentru functia de consilier si a obtinut mandatul,dosarul acestuia va fi insotit de optiunea scrisa pentru una din cele doua functii.

(4) Prevederile alin.(3) se aplica numai in cazul in care procedura de validare a mandatului primarului a fost finalizata.

**Art.4.**(1) La reluarea lucrarilor consilierii declarati alesi vor alege prin vot deschis, exprimat prin ridicare de maini,o comisie de validare formata din 3-5 consilieri locali. Numarul membrilor comisiei se stabileste prin vot deschis,la propunerea presedintelui de varsta.Comisia este aleasa pe intreaga durata a mandatului.

(2) Desemnarea candidatilor pentru comisia de validare se face de catre grupurile de consilieri constituite potrivit art.3 alin.(2).Numarul de locuri cuvenite fiecarui grup se determina in functie de numarul de mandate obtinute de grupul in cauza.

(3) Alegerea membrilor comisiei de validare se face individual,prin votul deschis al majoritatii consilierilor prezenti la sedinta de constituire,iar rezultatul va fi consemnat în hotararea nr.1.

**Art.5.** Comisia de validare a mandatelor alege din randul membrilor sai un presedinte si un secretar,cu respectarea procedurii de vot prevazute la art.4 alin.(3).

**Art.6.** (1) Dupa alegerea comisiei de validare,presedintele dispune o noua pauza,in timpul careia va fi examinata de catre comisie legalitatea alegerii fiecarui consilier,pe baza dosarelor prezentate de presedintele de vârsta si vor fi elaborate propunerile de validare sau de invalidare a mandatelor.In acest scop se incheie un proces verbal al carui model este prevazut in anexa nr.1.

(2) Daca primarul al carui mandate a fost validat,a fost ales si consilier si opteaza pentru functia de primar sau daca consilierii care detin functii incompatibile opteaza in scris pentru renuntarea la functia de consilier,va fi examinat in vederea validarii,dosarul supleantului,respectiv supleantilor de pe aceeasi lista, in ordinea in care cei in cauza au fost inscrisi pe lista de candidatei.

(3) Invalidarea alegerii unui consilier poate fi propusa de comisia de validare numai daca aceasta a constatat ca au fost incălcate conditiile de eligibilitate stabilite expres de lege sau daca alegerea s-a facut prin frauda electorală constatata de catre biroul electoral.Invalidarea mandatului se va propune si in cazurile prevazute la alin.(2).

(4) Consilierii care lipsesc motivat de la sedinta de constituire pot fi validati sau invalidate in lipsa.

(5) In cazul in care,pana la data validarii,un candidat declarat ales nu mai face parte din partidul pe a carui lista a fost ales,la cererea scrisa a partidului respectiv, mandatul acestuia nu va fi validat,urmand a fi validat primul supleant pe lista.

**Art.7.** (1) Validarea sau invalidarea mandatelor se face in ordine alfabetica, prin votul deschis al majoritatii consilierilor prezenti la sedinta.Persoana al carei mandat este supus validarii sau invalidarii nu participa la vot.

(2) Rezultatul validarii mandatelor se consemneaza în hotărârea nr.2 care se comunica de îndata consilierilor care au absentat motivat.

**Art.8.**(1) Dupa validarea mandatelor a cel putin două treimi din numarul consilierilor stabiliti potrivit legii se va proceda la depunerea urmatorului jurământ : **,,Jur sa respect Constitutia si legile tarii si să fac cu buna credinta tot ceea ce sta in puterile si priceperea mea pentru binele locuitorilor comunei Cerchezu. Asa sa-mi ajute Dumnezeu!’’.**

(2) Juramantul se depune dupa urmatoarea procedura :secretarul comunei da citire juramantului,dupa care consilierii validati se vor prezenta,in ordine alfabetica,in fata unei mese special amenajate,pe care se afla un exemplar din Constitutie si Biblia. Consilierul va pune mana stanga atat pe Constitutie cat si, daca este cazul,pe Biblie si va pronunta cuvantul ,,jur’’, dupa care va semna juramantul de credinta care va fi imprimat pe un format special.

(3) Juramantul se semneaza in doua exemplare. Un exemplar se pastreaza la dosarul de validare iar al doilea se inmaneaza consilierului.

(4) Consilierii pot depune juramantul fără formula religioasa.In acest caz, juramantul va fi imprimat pe formular,fara aceasta formula.

(5) Consilierii care refuza sa depuna juramantul sunt consideraţi demisionati de drept,fapt care se consemneaza în procesul verbal al sedintei.In acest caz se va supune validarii mandatul primului supleant de pe lista partidului politic,aliantei politice sau aliantei electorale respective,daca pana la validarea mandatului,partidele politice si aliantele politice confirma in scris apartenenta la partid a consilierului in cauza.

(6) Dupa depunerea juramantului de catre cel putin doua treimi din numarul membrilor consiliului local,presedintele de varsta declara consiliul legal constituit. Declararea consiliului legal constituit se constata prin hotararea nr.3.

**CAPITOLUL II**

**Organizarea Consiliului local**

**SECTIUNEA I Presedintele de sedinta**

**SECTIUNEA 2 Alegerea viceprimarului**

**SECTIUNEA 3 Comisiile de specialitate**

**SECTIUNEA 4 Alte dispozitii**

**SECTIUNEA 1**

**Presedintele de sedinţă**

**Art.9.** (1) Dupa declararea consiliului local ca legal constituit,se procedeaza la alegerea presedintelui de sedinta.Alegerea se face prin votul deschis al majoritatii consilierilor in functie.Durata mandatului presedintelui de sedinta nu poate fi mai mare de 3 luni.

(2) Dupa alegerea presedintelui de sedinta,acesta preia conducerea lucrarilor consiliului.

(3) Rezultatul alegrii presedintelui de sedinta se consemneaza in hotararea nr.4.

(4) Hotararile nr.1- 4 se semneaza de presedintele de varsta si de cei 2 asistenti ai acestuia si se contrasemneaza de secretar.Aceste hotarari au caracter constatator. Ele nu produc efecte juridice, neputand forma obiectul unor actiuni in justitie.

**Art.10.** (1) Presedintele de sedinta exercita urmatoarele atributii principale :

a) conduce sedintele consiliului local;

b) supune votului consilierilor proiectele de hotarari,asigura numararea voturilor si anunta rezultatul votarii,cu precizarea voturilor pentru, a voturilor contra si a abtinerilor;

c) semneaza hotararile adoptate de consiliul local,chiar daca a votat impotriva adoptarii acestora,precum si procesul verbal;

d) asigura mentinerea ordinii si regulamentului de desfasurare a sedintelor;

e) supune votului consilierilor orice problema care intra in competenta de solutionare a consiliului;

f) aplica,daca este cazul ,sanctiunile prevazute de statutul alesilor locali sau propune consiliului aplicarea unor asemenea sanctiuni.

(2) Presedintele de sedinta indeplineste orice alte atributii prevazute de lege sau insarcinari date de consiliul local.

**SECTIUNEA 2**

**Alegerea viceprimarului**

**Art.11.** (1) Consiliul local alege din randul membrilor sai pe viceprimar. Alegerea se face prin vot secret.

(2) Propunerea de candidaturi pentru alegerea viceprimarului se face de catre grupurile de consilieri.

(3) Dupa inregistrarea candidaturilor se ia o pauza in timpul careia se completeaza buletinele de vot.

(4) Exercitarea votului se face intr-o cabina special amenajata,putându-se folosi, la alegere,una dintre urmatoarele modalitati:

a) fiecare consilier primeste un singur buletin de vot pe care sunt trecute numele tuturor candidatilor.Intrand in cabina,din lista candidatilor vor fi barate printr-o linie orizontala numele tuturor candidatilor pe care consilierul nu doreste sa ii aleaga.Pe buletin va ramane nebarat numele consilierului pe care doreste sa il aleaga;

b) pe buletinul de vot se scrie cuvantul ,,DA” in dreptul numelui celui pe care doreste sa il voteze;

c) alte modalitati,la alegerea consiliului.

(5) Este declarat viceprimar candidatul care a obtinut votul majoritatii consilierilor in functie.

(6) In cazul in care nu s-a intrunit majoritatea prevazuta la alin.(5),se organizeaza un al doilea tur de scrutin, in aceeasi sedinta, la care vor participa candidatii situati pe primele doua locuri. La al doilea tur de scrutin este declarat ales viceprimar consilierul care a obtinut cel mai mare numar de voturi.

**Art.12.** In caz de balotaj se va proceda la un nou tur de scrutin, la care vor participa numai candidatii care se afla in aceasta situatie.Va fi declarat ales candidatul care a obtinut cel mai mare numar de voturi.

**Art.13.** Alegerea viceprimarului va fi consemnata in hotararea nr.5 a consiliului local.

**Art.14.** Durata mandatului viceprimarului este egala cu durata mandatului consiliului local.In cazul in care mandatul consiliului local inceteaza inainte de expirarea duratei normale de 4 ani,înceteaza de drept si mandatul viceprimarului ,fără vreo altă formalitate.

Mandatul de viceprimar poate înceta înainte de termen în urma eliberării sau revocării acestuia din funcţie, în condiţiile legii administraţiei publice locale.

**SECTIUNEA 3**

**Comisiile de specialitate**

**Art.15.** (1) Dupa constituire,consiliul local stabileste si organizeaza comisii de specialitate pe principalele domenii de activitate.

(2) Domeniile de activitate in care se pot organiza comisii de specialitate, denumirea acestora si numarul de membri,care va fi totdeauna impar,se stabilesc de catre consiliul local, in functie de specificul activitatii din fiecare unitate administrative-teritoriala,iar principalele domenii de activitate in care se pot organiza comisii de specialitate sunt prevazute in anexa nr.2. Pot fi membri ai comisiilor de specialitate numai consilierii.

(3) Prin Hotărârea nr.6 a noului consiliu local al comunei Cerchezu sunt stabilite 3 comisii de specialitate astfel :

**a**) Comisia de buget-finante,urbanism,programe de dezvoltare economico-sociala

si administrarea domeniului public si privat al comunei;

**b)** Comisia pentru sanatate, invatamant, cultura, protectie sociala, activitati sportive si de

agreement;

**c)** Comisia pentru administratie publica,juridica şi de disciplină,de aparare a ordinii publice si a drepturilor cetatenilor,agricultura, gospodarire comunala,protectia mediului,servicii si comert;

Art.16. (1) Comisiile de specialitate lucreaza valabil în prezenţa majorităţii membrilor si iau hotarari cu votul majoritatii membrilor lor.

(2) Comisia poate invita sa participle la sedintele sale specialisti din cadrul aparatului propriu al consiliului local sau din afara acestuia,in special de la unitatile aflate in subordinea consiliului. Au dreptul sa participe la sedintele comisiei si consilierii care au facut propunerile ce stau la baza lucrarilor comisiei.

(3) Sedintele comisiei sunt de regula publice. Comisia poate invita si alte persoane care sa participle la dezbateri. Comisia poate hotărâ ca unele sedinte sau dezbaterea unor puncte de pe ordinea de zi să se desfăşoare cu usile inchise.

**Art.17.**(1) Numarul locurilor care revine fiecarui grup de consilieri in fiecare comisie de specialitate se stabileste de catre consiliul local în funcţie de ponderea acestora în cadrul consiliului.

(2) Nominalizarea membrilor fiecarei comisii se face de fiecare grup de consilieri,avându-se în vedere,de regula,optiunea acestora, pregatirea lor profesionala si domeniul in care isi desfasoara activitatea.

(3) In functie de numarul membrilor consiliului,un consilier poate face parte din 1-3 comisii,dintre care una este comisia de baza.Indemnizatia de sedinta se va achita numai pentru activitatea desfasurata in comisia de baza.

**Art.18.** Fiecare comisie de specialitate isi alege,prin votul deschis al majoritatii consilierilor ce o compun,cate un presedinte si câte un secretar.

**Art.19.** (1) Comisiile de specialitate au urmatoarele atributii principale :

a) analizeaza proiectele de hotarari ale consiliului local;

b) se pronunta asupra altor probleme trimise de consiliul local spre avizare;

c) intocmesc avize asupra proiectelor de hotarari si asupra problemelor

analizate, pe care le prezinta consiliului local.

(2) Comisiile de specialitate indeplinesc orice alte atributii stabilite prin regulamentul de organizare si functionare a consiliului sau insarcinari date prin hotarari ale consiliului local,daca acestea au legatura cu activitatea lor.

**Art.20.** (1) Presedintele comisiei de specialitate are urmatoarele atributii principale ;

a) asigura reprezentarea comisiei in raporturile acesteia cu consiliul local si cu celelalte comisii;

b) convoaca sedintele comisiei;

c) conduce sedintele comisiei;

d) propune ca la lucrarile comisiei sa participe si alte persoane din afara acesteia, daca apreciaza ca este necesar;

e) participa la lucrarile celorlalte comisii care examineaza probleme ce prezinta importanta pentru comisia pe care o conduce;

f) sustine in sedintele de consiliu avizele formulate de comisie;

g) anunta rezultatul votarii,pe baza datelor comunicate de secretar.

(2)Presedintele comisiei indeplineste orice alte atributii referitoare la activitatea comisiei,prevazute de lege,de regulamentul de organizare si functionare a consiliului sau stabilite de consiliul local.

**Art.21.** (1) Secretarul comisiei indeplineste urmatoarele atributii principale:

a) efectueaza apelul nominal si tine evident participarii la sedinte a membrilor comisiei;

b) numara voturile si informeaza presedintele asupra cvorumului necesar pentru adoptarea fiecarei hotarari si asupra rezultatului votarii;

c) asigura redactarea avizelor si proceselor verbale,etc.

(2) Secretarul comisiei indeplineste orice alte sarcini prevazute de regulamentul de organizare si functionare a consiliului sau insarcinari stabilite de comisie sau de presedinte.

**Art.22.** (1) Convocarea sedintelor comisiei se face de catre presedintele acesteia cu cel putin 3 zile inainte.

(2) Ordinea de zi se aproba de comisie la propunerea presedintelui. Oricare dintre membrii comisiei poate cere includerea pe ordinea de zi a unor probleme.

(3) Participarea membrilor comisiei la sedintele acesteia este obligatorie.

(4) In caz de absenţă la sedinta comisiei de baza a consilierului in cauza nu i se acorda indemnizatie de sedinta.Daca absentele continua,fara a fi motivate, presedintele comisiei poate aplica sanctiunile prevazute în competenţa sa de statutul alesilor locali sau poate propune consiliului aplicarea altor sanctiuni statutare,inclusiv înlocuirea lui din comisie.

**Art.23.** Sedintele comisiilor de specialitate se desfasoara, de regula,înaintea sedintelor consiliului, atunci cand ordinea de zi a sedintei acestuia cuprinde probleme sau proiecte de hotarari .Asupra carora i se solicita avizul.

**Art.24.** (1) Pentru dezbaterea proiectelor de hotarari sau a celorlalte probleme repartizate comisiei, presedintele acesteia va desemna un consilier care va face in cadrul sedintei o scurta prezentare a problemei aflate pe ordinea de zi,daca aceasta nu este prezentata de catre initiator.

(2) Consilierul desemnat potrivit alin.(1) va redacta avizul comisiei,pe baza amendamentelor si a propunerilor formulate de membrii acesteia,care au fost aprobate cu majoritatea voturilor consilierilor prezenti.

(3) Avizele intocmite de comisie vor cuprinde separat,cu motivarea necesara , atat amendamentele si propunerile acceptate,cat si cele respinse.

(4) Avizul intocmit potrivit **alin.2 si 3** se prezinta secretarului comunei care se va ingriji de multiplicarea si difuzarea acestuia catre consilieri,odata cu ordinea de zi.

**Art.25.** Votul in comisii este,de regula,deschis.In anumite situatii comisia poate hotărâ ca votul sa fie secret,stabilind de la caz la caz si modalitatea de exprimare a acestuia.

**Art.26.** (1) Lucrarile sedintelor comisiei se consemneaza,prin grija secretarului acesteia,într-un proces verbal. Dupa incheierea sedintei procesul verbal va fi semnat de catre presedintele si secretarul comisiei.

(2) Presedintele poate incuviinta ca procesele verbale ale sedintelor sa fie consultate de alte persoane interesate care nu au participat la sedinta,cu exceptia proceselor verbale intocmite in sedintele ale caror lucrari s-au desfasurat cu usile inchise.

**Art.27.** Daca in urma dezbaterilor din sedinta consiliului local se impun modificari de fond in continutul proiectului,presedintele de sedinta poate hotărâ retrimiterea proiectului pentru reexaminare de catre comisia sau compartimentul de specialitate care a intocmit avizul,respectiv raportul.

**Art.28.** (1)Consiliul local poate hotărâ organizarea unor comisii speciale de analiza si verificare,la propunerea consilierilor sau a primarului.

(2)Componenta nominala a comisiilor prevazute la alin.1, obiectivele si tematica activitatii acestora, perioada in care vor lucra si mandatul lor se stabilesc prin hotarare a consiliului local.

(3) Comisia de analiza si verificare va prezenta consiliului local,la termenul stabilit de acesta,raportul intocmit in urma analizelor si verificarilor efectuate. Raportul va cuprinde,daca este cazul,propuneri concrete de imbunatatire a activitatii in domeniul supus analizei sau verificarii.

**SECTIUNEA 4**

**Alte dispozitii**

**Art.29.** Dupa preluarea conducerii lucrarilor consiliului local de catre presedintele de sedinta, se trece la ceremonia de depunere a juramantului de catre primar,daca procedura de validare a mandatului acestuia a fost finalizata. In acest scop, judecătorul sau alta persoana desemnata de catre presedintele judecatoriei prezinta in fata consiliului local,hotararea de validare. Dupa prezentarea hotărârii de validare,primarul va depune jurământul prevazut la alin.(1) al art.8,folosindu-se procedura stabilita în acelasi text.

**Art.30.** (1) Dupa depunerea juramantului,primarul intra în exercitiul de drept a mandatului.

(2) Daca la lucrarile consiliului local participa prefectul, presedintele consiliului judetean sau reprezentantii acestora,acestia vor ocupa un loc distinct.

**Art.31.** Primarul participa la sedintele consiliului local si are deptul sa-si exprime punctul de vedere asupra tuturor problemelor inscrise pe ordinea de zi. Punctul de vedere al primarului se consemneaza,in mod obligatoriu,in procesul verbal de sedinta.

**Art.32.** (1) Secretarul comunei participa in mod obligatoriu la sedintele consiliului. Secretarului ii revin urmatoarele atributii principale privitoare la sedintele consiliului local :

a) asigura indeplinirea procedurilor de convocare a consiliului local,la cererea primarului sau a cel putin unei treimi din numarul consilierilor în functie;

b) asigura efectuarea lucrarilor de secretariat;

c) efectuiaza apelul nominal si tine evident participarii la sedinte a consilierilor;

d) numără voturile si consemneaza rezultatul votării, pe care il prezinta preşedintelui de sedinta;

e) informează pe presedintele de sedinta cu privire la cvorumul necesar pentru adoptarea fiecarei hotărâri a consiliului local;

f) asigura întocmirea stenogramei sau a procesului verbal,pune la dispozitia consilierilor, înaintea fiecarei sedinte procesul verbal, respectiv stenograma dactilografiata a sedintei anterioare, asupra continutului carora solicita acordul consiliului;

g) asigura intocmirea dosarelor de sedinta, legarea, numerotarea paginilor, semnarea si stampilarea acestora;

h) urmăreste ca la deliberare si adoptarea unor hotarari ale consiliului

local sa nu ia parte consilierii care se încadreaza în dispozitiile art.46 alin.1 din Legea administratiei publice nr.215/2001. Il informeaza pe presedintele de sedinta cu privire la asemenea situatii si face cunoscute sanctiunile prevazute de lege in asemenea cazuri;

i) prezinta in fata consiliului local punctul sau de vedere cu privire la legalitatea unor proiecte de hotarari sau a altor masuri supuse deliberarii consiliului, iar daca este cazul,refuza sa contrasemneze hotararile pe care le considera nelegale;

 j) contrasemnează, în condiţiile legii şi ale prezentului regulament, hotărârile consiliului local pe care le consideră legale;

 k) poate propune primarului înscrierea unor probleme în proiectul ordinii de zi a şedinţelor ordinare ale consiliului local;

 l) acordă membrilor consiliului asistenţă şi sprijin de specialitate în desfăşurarea activităţii, inclusiv la redactarea proiectelor de hotărâri sau la definitivarea celor discutate şi aprobate de consiliu. Asemenea obligaţii revin şi aparatului propriu al consiliului local.

 (2) Secretarul îndeplineşte orice alte atribuţii stabilite de lege, de regulamentul de organizare şi funcţionare a consiliului sau însărcinări date de consiliul local privitoare la buna organizare şi desfăşurare a şedinţelor consiliului.

**CAPITOLUL III**

**Functionarea consiliului local**

**SECTIUNEA 1 Desfasurarea sedintelor**

**SECTIUNEA 2 Elaborarea proiectelor de hotărâri**

**SECTIUNEA 3 Procedura de vot**

**SECTIUNEA 1**

**Desfasurarea sedintelor**

**Art.33.** (1) Ordinea de zi a sedintelor consiliului local cuprinde proiecte de hotarari, rapoarte ale comisiilor de specialitate,rapoarte sau informari ale conducatorilor unitatilor subordonate sau care se afla sub autoritatea consiliului, timpul acordat declaratiilor politice, intrebarilor, interpelarilor, petitiilor si altor probleme care se supun dezbaterii consiliului.

Ordinea de zi este inscrisa in cuprinsul invitatiei de sedinta transmise consilierilor si se aduce la cunostinta locuitorilor prin mass media sau prin orice alt mijloc de publicitate.

(2) Proiectul ordinii de zi se intocmeste la propunerea primarului, consilierilor, secretarului ,comisiilor de specialitate sau la solicitarea cetatenilor.

(3) Proiectul ordinii de zi se supune aprobarii consiliului.

(4) Proiectele de hotarari si celelalte problem asupra carora urmeaza sa se delibereze,se inscriu pe ordinea de zi numai daca sunt insotite de avizul comisiilor de specialitate carora le-au fost transmise in acest scop si de raportul compartimentului de resort din cadrul aparatului propriu al consiliului local.Raportul compartimentului de resort se intocmeste si se depune la secretarul comunei, înainte de întocmirea avizului de către comisia de specialitate,spre a putea fi avut în vedere de catre această comisie.

**Art.34.** (1) Consilierii sunt obligati sa fie prezenti la lucrarile consiliului si sa isi inregistreze prezenta in evidenta tinuta de secretar.

(2) Consilierul care nu poate lua parte la sedinta este obligat sa aducă la cunostinţă aceasta situatie presedintelui de sedinţă sau secretarului comunei.

**Art.35.** Delegatul satesc este invitat în mod obligatoriu la sedintele consiliului local in care se discuta aspecte ce intereseaza satul respectiv. Delegatul sătesc va fi ascultat asupra problemei discutate si va participa la vot , votul său având caracter consultativ.

**Art.36.** (1) Dezbaterea problemelor se face,de regula,in ordinea in care acestea sunt inscrise pe ordinea de zi aprobata.Dezbaterea incepe prin prezentarea pe scurt a proiectului de hotărâre sau a problemei înscrise pe ordinea de zi, pe care o face initiatorul. Apoi se da cuvantul presedintelui comisiei de specialitate,si daca este cazul,sefului compartimentului care a intocmit raportul.

(2) Dupa efectuarea prezentarilor prevazute la alin.(1),se trece la dezbateri.

(3) Consilierii vor participa la dezbateri, în ordinea înscrierii la cuvant. Presedintele de sedinta are dreptul sa limiteze durata luărilor la cuvânt,în functie de obiectul dezbaterii.In acest scop, el poate propune consiliului spre aprobare timpul ce va fi afectat fiecarui vorbitor, precum si timpul total de dezbatere a proiectului. Consilierul este obligat ca in cuvantul sau sa se refere exclusiv la problema care formeaza obiectul dezbaterii. Presedintele de sedinta va urmari ca prezenta la

dezbateri sa se faca din partea tuturor grupurilor de consilieri.In cazul unor probleme deosebite se va aloca un anumit timp fiecarui grup de consilieri,în functie de marimea acestuia.

**Art.37.** (1) Presedintele de sedinta va permite oricand unui consilier sa raspunda intr-o problema de ordin personal sau atunci cand a fost nominalizat de un alt vorbitor.

(2) Prevederile alin.(1) se aplica si in cazul in care se cere cuvantul în probleme de regulament.

**Art.38.** Presedintele de sedinta sau reprezentantul oricărui grup de consilieri poate propune incheierea dezbaterii unei probleme puse in discutia consiliului local. Propunerea de încheiere a derzbaterii se supune votului. Discutiile vor fi sistate daca propunerea a fost acceptata de majoritatea consilierilor.

**Art.39.** Este interzisa proferarea de insulte sau calomnii de catre consilierii prezenti la sedinţă,precum si dialogul dintre vorbitori si persoanele aflate in sala.

**Art.40.** In cazul in care desfasurarea lucrarilor este perturbata,presedintele de sedinta poate intrerupe dezbaterile.El poate aplica sanctiunile stabilite de Statutul alesilor locali in competenţa sa ori poate propune consiliului aplicarea de sanctiuni corespunzatoare.

**Art.41.** Asupra proictelor de hotărâri au loc dezbateri generale si pe articole, consilierii putând formula amendamente de fond sau de redactare.Amendamentele formulate se supun votului consiliului local in ordinea formularii lor.Daca s-a adoptat un amendament,celelalte se socotesc respinse fara a se mai supune votului.

**SECTIUNEA 2**

**Elaborarea proiectelor de hotărâre**

**Art.42.** (1) Dreptul la initiative pentru proiectele de hotarare ale consiliului local apartine primarului si consilierilor.

(2) Proiectele de hotărâre vor fi insotite de o expunere de motive si vor fi redactate in conformitate cu normele de tehnica legislativa.In acest scop,secretarul comunei si personalul de specialitate din cadrul aparatului propriu al consiliului vor acorda sprijin si asistenţă tehnica de specialitate.

**Art.43.** (1) Proiectele de hotărâre se inscriu pe ordinea de zi a sedintelor prin mentionarea titlului si a initiatorului.

(2) Proiectele de hotărâre se aduc la cunostinta consilierilor de îndata,cu indicarea comisiilor carora le-au fost trimise spre avizare si cu invitatia de a formula si depune amendamente.

(3) Operaţiunile prevazute la alin.(2) se realizeaza prin grija secretarului comunei.

**Art.44.** (1) Proiectele de hotărâre si celelalte materiale se trimit spre dezbatere comisiilor de specialitate ale consiliului local,precum si compartimentelor de resort ale aparatului propriu al consiliului,in vederea intocmirii raportului.Nominalizarea comisiilor si compartimentelor carora li se trimit materiale spre analiza,se face de catre primar impreuna cu secretarul.

(2) Odata cu transmiterea proiectelor se va preciza si data de depunere a raportului si avizului, avandu-se grija ca raportul sa poata fi trimis si comisiei de specialitate inainte de intocmirea de catre aceasta a avizului.

(3) Initiatorul proiectului sau al altor propuneri,le poate retrage sau poate renunta ,in orice moment,la sustinerea lor.

**Art.45.** (1) Dupa examinarea proiectului sau propunerii,comisia de specialitate a consiliului local intocmeste un aviz cu privire la adoptarea sau,dupa caz,respingerea proiectului ori propunerii examinate.Daca se propune adoptarea proiectului,se pot formula amendamente.

(2) Avizul se transmite secretarului comunei care va dispune masurile corespunzatoare difuzarii lui catre primar si catre consilieri,cel mai tarziu odata cu invitatia la sedinta.

**Art.46.** Proiectele de hotărâre si celelalte propuneri,insotite de avizul comisiei de specialitate si de raportul compartimentului de resort din aparatul propriu al consiliului,se inscriu pe ordinea de zi si se supun dezbaterii si votului consiliului in prima sedinta ordinara a acestuia.

**SECTIUNEA 3**

**Procedura de vot**

**Art.47.** (1) Votul consilierilor este individual si poate fi deschis sau secret.

(2) Votul deschis se exprima public prin ridicarea mâinii sau prin apel nominal.

(3) Consiliul local hotaraste,la propunerea presedintelui de sedinta,ce modalitate de vot se va folosi, in afara de cazul in care prin lege sau regulament se stabilste o alta modalitate.

**Art.48.** (1) Votarea prin apel nominal se desfasoara in modul urmator: presedintele explica obiectul votarii si sensul cuvintelor,,pentru“si ,,contra’’. Secretarul comunei va da citire numelui si prenumelui fiecarui consilier,in ordine alfabetica.Consilierul nominalizat se ridica si pronunta cuvantul ,,pentru’’ sau ,,contra’’,in functie de optiunea sa.

(2) Dupa epuizarea listei votul se repeta prin citirea din nou a numelui consilierilor care au lipsit la primul tur.

**Art.49.** (1) Pentru exercitarea votului secret se folosesc buletine de vot.

(2) Redactarea buletinelor de vot va fi clara si precisa,fără echivoc si fără putinţa de interpretari diferite.Pentru exprimarea optiunii se vor folosi,de regula, cuvintele ,,da’’ sau ,,nu’’.

(3) Buletinele de vot se introduc intr-o urna.La numararea voturilor nu se iau in calcul buletinele de vot pe care nu a fost exprimata optiunea clara a consilierului sau au fost folosite ambele cuvinte prevazute la alin.(2).

**Art.50.** (1) Hotărârile si alte propuneri se adopta cu votul majoritatii consilierilor prezenti, in afara de cazul in care,prin lege sau regulament,se dispune altfel.

(2) Abtinerile se contabilizeaza la voturile,,contra’’.

(3) Daca in sala de sedinte nu este întrunit cvorumul legal,presedintele amână votarea până la întrunirea acestuia.

**Art.51.** Consilierii au dreptul sa solicite ca în procesul verbal sa se consemneze expres modul in care au votat,secretarul fiind obligat sa se conformeze.

**Art.52.** Proiectele de hotărâri sau propunerile respinse de consliu nu pot fi readuse in dezbaterea acestuia in cursul aceleasi sedinte.

**CAPITOLUL IV**

**Intrebari,interpelari,petitii si informarea consilierilor locali**

**Art.53.** (1) Consilierii pot adresa întrebări primarului,viceprimarului si secretarului comunei precum si sefilor compartimentelor din aparatul propriu al primarului sau ai serviciilor si unitatilor subordonate.

(2) Prin intrebare se solicita informatii cu privire la un fapt cunoscut.

(3) Cei intrebati vor raspunde,de regula,imediat sau,daca nu este posibil,la urmatoarea sedinta a consiliului.

**Art.54.** Interpelarea consta intr-o cerere prin care se solicita explicatii in legatura cu un fapt cunoscut.Cel interpelat are obligatia de a raspunde in scris,pana la urmatoarea sedinta a consiliului local,sau oral,la proxima sedinta,potrivit solicitarii autorului interpelarii.

**Art.55.** Consilierii pot solicita informatiile necesare exercitarii mandatului,iar compartimentul,serviciul sau unitatea vizata sunt obligate sa i le furnizeze la termenul stabilit. Informatiile pot fi cerute si comunicate,in scris sau oral.

**Art.56.** Orice cetatean are dreptul sa se adreseze cu petitii consiliului local. Acestea se inscriu intr-un registru special,sunt analizate si solutionate potrivit

reglementarilor legale in vigoare.Semestrial consiliul analizeaza modul de solutionare

a petitiilor.

**CAPITOLUL V**

**Dispozitii privind exercitarea mandatului de consilier**

**SECTIUNEA 1 Drepturile si obligatiile consilierilor locali**

**SECTIUNEA 2 Sanctiuni**

**SECŢIUNEA 3 Apararea consiliului local în instanţă**

**SECŢIUNEA 4 Declaraţiile de avere şi de interese**

**SECTIUNEA 1**

**Drepturile si obligatiile consilierilor locali**

**Art.57.** Dupa validarea alegerilor,consilierului local i se elibereazalegitimatia

de consilier precum si semnul distinctive prevazut de Statutul alesilor locali

**Art.58.** (1) Pentru participarea la sedintele consiliului local si ale comisiilor de specialitate,consilierul primeste o indemnizatie de sedinta in cuantumul si conditiile stabilite de lege,respectiv in cuantum de 5% din indemnizatia lunara a primarului avuta in luna decembrie 2013, conform art 71 OUG 103/2013.

(2) Numarul maxim de sedinte pentru care se poate acorda indemnizatia,potrivit alin.(1) este de o sedinta de consiliu si 1 sedinţă de comisie de specialitate pe luna.

(3) Consilierul are dreptul,dupa caz,la diurna de deplasare si plata cheltuielilor de transport si de cazare pentru activitatile prilejuite de exercitarea mandatului..

**Art.59.** Schimbarile survenite in activitatea consilierului,in timpul exercitarii mandatului,se aduc la cunostinta consiliului local in cel mult 10 zile de la data producerii acestora.

**Art.60.** (1) Participarea consilierilor la sedintele consiliului local si ale comisiilor de specialitate este obligatorie.

(2) Consilierul nu poate lipsi de la sedintele consiliului sau ale comisiilor de specialitate din care face parte,decât în cazul în care a obtinut aprobarea consiliului, respectiv a presedintelui comisiei,daca are motive temeinice.

**Art.61.** Consilierul care absenteaza nemotivat la doua sedinte consecutive va fi sanctionat potrivit Statutului alesilor locali.

**Art.62.** Consilierul local poate demisiona anuntand in scris Consiliului local. Solutionarea cererii se va face în conditiile si cu procedura stabilită potrivit prevederilor Statutului alesilor locali.

**SECTIUNEA 2**

**Sanctiuni**

**Art.63.**(1) Incalcarea de catre conslieri a prevederilor Legii administratiei publice locale nr.215/2001, cu modificarile si completarile ulterioare, a prevederilor Legii alesilor locali nr.393/ 2004 si a prezentului regulament de organizare si functionare a consiliului local,atrage aplicarea urmatoarelor sanctiuni :

a) avertismentul;

b) chemarea la ordine;

c) retragerea cuvantului;

d) eliminarea din sala de sedinte;

e) excluderea temporara de la lucrarile consiliului si ale comisiei de specialitate;

f) retragerea indemnizatiei de sedinta, pentru 1-2 sedinte.

(2) Sanctiunile prevazute la alin.(1) literele a)-d) se aplica de catre presedintele de sedinta,iar cele de la literele e) si f) de catre consiliu,prin hotărâre.

(3) Pentru aplicarea sanctiunilor prevazute la lit.e) si f),cazul se va transmite comisiei de specialitate care are in obiectul de activitate si aspectele juridice,aceasta prezentand un raport intocmit pe baza cercetarilor efectuate,inclusiv a explicatiilor furnizate de cel in cauza.

**Art.64.** La prima abatere,presedintele de sedinta atrage atentia consilierului in culpa si il invita sa respecte regulamentul.

**Art.65.** Consilierii care nesocotesc avertismentul si invitatia presedintelui si continua sa se abata de la regulament,precum si cei care încălca în mod grav,chiar pentru prima data,dispozitiile regulamentului,vor fi chemati la ordine.

Chemarea la ordine se inscrie in procesul verbal de sedinta.

**Art.66.** Inainte de a fi chemat la ordine,consilierul este invitat de catre presedinte sa isi retraga sau sa explice cuvantul ori expresiile care au generat incidental si care ar atrage aplicarea sanctiunii. Daca expresia intrebuintata a fost retrasa ori daca explicatiile date sunt apreciate de presedinte ca satisfacatoare, sanctiunea nu se mai aplica.

**Art.67.** In cazul in care,dupa chemarea la ordine un consilier continua sa se abata de la regulament,presedintele ii va retrage cuvantul,iar daca persista,il va elimina din sala.Eliminarea din sala echivaleaza cu absenta nemotivata de la sedinta.

**Art.68.** In cazul unor abateri grave,savarsite in mod repetat,sau al unor abateri deosebit de grave,consiliul poate aplica sanctiunea excluderii temporare a consilierului de la lucrarile consiliului si ale comisiilor de specialitate.

Gravitatea abaterii va fi stabilita de comisia de specialitate care are in obiectul de activitate, aspecte juridice, în cel mult 10 zile de la sesizare.

**Art.69.** Excluderea de la lucrarile consiliului si ale comisiilor de specialitate are drept consecinta neacordarea indemnizatiei de sedinta pe perioada respectiva.

**Art.70.** In caz de opunere, interzicerea participarii la sedinte se excuta cu ajutorul fortei publice puse la dispozitie presedintelui.

**Art.71.** Sanctiunile prevazute la art.63 lit.e) si f) se aplica prin hotarare adoptata de consiliu cu votul a cel putin doua treimi din numarul consilierilor in functie.Pe perioada aplicarii sanctiunii,consilierii in cauza sunt scosi din cvorumul de lucru.

**Art.72.** Pentru mentinerea ordinii in sedintele comisiilor de specialitate, presedintii acestora au aceleasi drepturi ca si presedintele de sedinta. Acestia pot aplica sanctiunile prevazute la art.63 lita)-d).

**SECŢIUNEA 3**

**Apararea consiliului local în instanţă**

 **Art.73.** Apărarea intereselor consiliului local în faţa instanţelor de judecată se face de persoanele angajate, dacă acestea au pregătirea profesională corespunzătoare, sau de un apărător ales, în măsura în care asistenţa juridică nu poate fi asigurată altfel.

 Cheltuielile se suportă din bugetul local.În situaţiile prevăzute la alin.1 împuternicirea sau contractul de asistenţă juridică se semnează de preşedintele de şedinţă.
 Alegerea apărătorului, limitele mandatului şi nivelul onorariului se stabilesc de către consiliu.Prin interese ale consiliului local în sensul alin.1 se înţeleg, în principal, cauzele având ca obiect hotărârile adoptate în exercitarea atribuţiilor prevăzute de lege.
 Compartimentul de specialitate va prezenta consiliului, lunar, la prima şedinţă ordinară, în mod obligatoriu, toate cauzele ce sunt pe rol la instanţele de judecată, având obiectul legat de administarea domeniului public şi privat a comunei ...............

**SECŢIUNEA 4**

**Declaraţiile de avere şi de interese**

 **Art.74**. Aleşii locali au obligaţia declarării averii şi a intereselor conform Legii 144/21.05.2007 privind înfinţarea, organizarea şi funcţionarea Agenţiei Naţionale de Integritate. Declaraţiile de avere şi de interese reprezintă acte personale şi irevocabile, putând fi rectificate numai în condiţiile prevăzute de lege.

 Declaraţia de avere se face în scris, pe proprie răspundere, şi cuprinde bunurile proprii, bunurile comune şi cele deţinute în indiviziune, precum şi cele ale copiilor aflaţi în întreţinere, potrivit art. 3 alin. (1) din Legea nr. 115/1996 pentru declararea şi controlul averii demnitarilor, magistraţilor, a unor persoane cu funcţii de conducere şi de control şi a funcţionarilor publici, precum şi prevederilor Ordonanţei de urgenta a Guvernului nr. 14/2005 privind modificarea formularelor pentru declaraţia de avere şi pentru declaraţia de interese, aprobată prin Legea nr. 158/2005, care se aplica în mod corespunzător.Declaraţia de interese se face, în scris, pe proprie răspundere şi cuprinde funcţiile şi activităţile, potrivit prevederilor Legii nr. 161/2003 privind unele măsuri pentru asigurarea transparenţei în exercitarea demnitatilor publice, a funcţiilor publice şi în mediul de afaceri, prevenirea şi sancţionarea coruptiei, cu modificările şi completările ulterioare, precum şi ale Ordonanţei de urgenta a Guvernului nr. 14/2005.Modelul declaraţiilor se aprobă prin hotărâre a Guvernului.
 **Art.75** Declaraţiile de avere şi de interese se depun în termen de 15 zile de la data alegerii în funcţie. Aleşii locali au obligaţia sa depună sau sa actualizeze declaraţiile de avere şi de interese anual, cel mai târziu la data de 15 iunie, pentru anul fiscal anterior.
În termen de cel mult 15 zile de la data încheierii mandatului aleşii locali au obligaţia sa depună o noua declaraţie de avere şi declaraţie de interese.
 **Art.76**.Declaraţiile de avere şi declaraţiile de interese se evidenţiază în registre speciale, cu caracter public, denumite Registul declaraţiilor de avere şi Registrul declaraţiilor de interese.Declaraţiile de avere şi de interese se publică pe pagina de internet a primăriei în termen de cel mult 30 de zile de la primire iar Agenţiei Naţionale de Integritate se trimit copii certificate ale acestora.
 Numele aleşilor locali care nu depun declaraţia de avere şi de interese va fi publicat pe pagina de internet a primăriei în termen de 15 zile de la expirarea termenului legal de depunere. Dacă în termen de 10 zile de la primirea declaraţiei, persoana desemnată potrivit prevederilor art. 9 al Legii 144/2007 sau persoana care semnează declaraţia sesizează deficiente în completarea acesteia va recomanda, în scris, persoanei în cauza rectificarea declaraţiei, în termen de cel mult 20 de zile. Declaraţia rectificata poate fi însoţită de documente justificative.Declaraţia rectificata depusa împreună cu eventualele documente se trimit de îndată Agenţie Naţionale de Integritate.
 **Art.77**. Fapta alesului local care, cu intenţie, depune o declaraţie de avere sau o declaraţie de interese care nu corespund adevărului constituie infracţiune de fals în declaraţii şi se pedepseşte potrivit Codului penal.
 **Art.78**.Registrul declaraţiilor de avere şi Registru declaraţiilor de interese au caracter public, putând fi consultate de către orice persoană, în condiţiile prevăzute de Legea nr.544/2001 privind liberul acces la informaţiile de interes public.

**Protectia legala a consilierilor**

**Art.79-(1)**In exercitarea mandatului, consilierii locali sunt in serviciul

colectivitatii, fiind ocrotiti de lege.

**(2)** Libertatea de opinie si de actiune in exercitarea mandatului consilierului local

este garantata.

**Art.80-**Consilierii locali nu pot fi trasi la raspundere juridica pentru opiniile

politice exprimate in exercitarea mandatului.

**Art.81-**Retinerea, arestarea sau trimiterea in judecata penala ori contraventionala

A consilierilor locali, precum si faptele savârsite care au determinat luarea masurilor

se aduc la cunostinta atât autoritarii administratiei publice din care fac parte, cat si

prefectului, in termen de cel mult 24 de ore, de catre organele care au dispus masurile

respective.

**Art.82-**Pe întreaga durata a mandatului, consilierii locali se considera in exercitiul autoritatii publice si se bucura de protectia prevazuta de legea penala.

**Art.83-**Adoptarea, precum si modificarea prezentului regulament se face cu votul

a doua treimi din numarul consilierilor în functie.

**Art.84-**Prevederile prezentului regulament sunt obligatorii de la data adoptarii

sale de catre consiliul local.

**PREŞEDINTE DE ŞEDINŢĂ CONTRASEMNEAZĂ**

 **SECRETAR**

 **RADU SIMONA-ELENA**